Likumprojekts

**Grozījumi Mikrouzņēmumu nodokļa likumā**

Izdarīt Mikrouzņēmumu nodokļa likumā (Latvijas Vēstnesis, 2010, 131.nr.; 2011, 204.nr.; 2013, 194., 232.nr.; 2015, 60., 91., 248.nr.; 2016, 255.nr.; 2017, 156.nr.; 2019, 118.nr.) šādus grozījumus:

1. Aizstāt 6.panta pirmajā daļā skaitli “15” ar skaitli “16”.

2. Izteikt 8.panta pirmo, otro un trešo daļu šādā redakcijā:

“(1) Mikrouzņēmumu nodokļa maksātāja — sabiedrības ar ierobežotu atbildību, individuālā uzņēmuma vai zemnieka vai zvejnieka saimniecības, kas iepriekšējā taksācijas periodā no saimnieciskajā darbībā gūtā ienākuma maksāja uzņēmumu ienākuma nodokli, — valsts budžetā iemaksātā mikrouzņēmumu nodokļa ieņēmumus Valsts kase sadala šādi:

1) 0,1 procentu ieskaita uzņēmējdarbības riska valsts nodevas kontā;

2) 75,0 procentus — valsts sociālās apdrošināšanas obligāto iemaksu kontā;

3) 17,63 procentus — iedzīvotāju ienākuma nodokļa kontā;

4) 1,03 procentu — uzņēmumu ienākuma nodokļa kontā;

5) 6,25 procentu – valsts pamatbudžeta ieņēmumos veselības aprūpes pakalpojumu finansēšanai.

(2) Mikrouzņēmumu nodokļa maksātāja — fiziskās personas, kas reģistrēta Valsts ieņēmumu dienestā kā saimnieciskās darbības veicējs, — valsts budžetā iemaksātā mikrouzņēmumu nodokļa ieņēmumus Valsts kase sadala šādi:

1) 75 procentus ieskaita valsts sociālās apdrošināšanas obligāto iemaksu kontā;

2) 18,75 procentus — iedzīvotāju ienākuma nodokļa kontā;

3) 6,25 procentu – valsts pamatbudžeta ieņēmumos veselības aprūpes pakalpojumu finansēšanai.

(3) Mikrouzņēmumu nodokļa maksātāja — individuālā komersanta, individuālā uzņēmuma vai zemnieka vai zvejnieka saimniecības, kuras īpašnieks iepriekšējā taksācijas periodā no individuālā uzņēmuma, zemnieka vai zvejnieka saimniecības ienākuma maksāja iedzīvotāju ienākuma nodokli, — valsts budžetā iemaksātā mikrouzņēmumu nodokļa ieņēmumus Valsts kase sadala šādi:

1) 0,1 procentu ieskaita uzņēmējdarbības riska valsts nodevas kontā;

2) 75 procentus — valsts sociālās apdrošināšanas obligāto iemaksu kontā;

3) 18,66 procentus — iedzīvotāju ienākuma nodokļa kontā;

4) 6,25 procentu – valsts pamatbudžeta ieņēmumos veselības aprūpes pakalpojumu finansēšanai.”

Likums stājas spēkā 2021.gada 1.janvārī.

Veselības ministre I.Viņķele